કોઈ પણ ચોક્કસ સમાજ કે ધર્મને જેની સાથે કોઈ લેવાદેવા નથી એવો વેલેન્ટાઈન્સ ડે લોકવાયકા અનુસાર કોઈક સંત વેલેન્ટાઈનને એક અંજલિરૂપે દુનિયાભરમાં ઉજવાય છે. સંત વેલેન્ટાઈન સેંકડો વર્ષો પૂર્વે ઈટાલીના ટેરની શહેરના પાદરી હતા. તેઓ સાચા પ્રેમની અભિવ્યક્તિમાં માનતા હતા અને તેથી હંમેશા સાચા પ્રેમીઓને ભેગા કરવામાં મદદરૂપ થતા હતા. એ સમયમાં એ વખતના શાસકે કાયદો ઘડ્યો હતો અને તે પોતાના સૈનિકોને પરણવા દેતો નહોતો. ત્યારે સંત વેલેન્ટાઈને એ પ્રથાનો વિરોધ કરીને અનેક સૈનિકોના લગ્ન કરાવી આપ્યા હતા. એના વિરોધી વલણને કારણે તેમને ૧૪મી ફેબ્રુઆરીના દિવસે મૃત્યુદંડ આપવામાં આવ્યો હતો.